runetrust/blame-folketinget-dk huggingface dataset:
Tom Behnke (FP), 1998-02-04:
For selv om man altså ikke har en reel mulighed for at blive familiesammenført med mere end én kone, så ved vi jo godt - for det har der jo været eksempler på i dagspressen - at hvis man så får den ene kone og sine biologiske børn herop, er der måske nogle af de børn, der har en anden mor, og i det øjeblik, hvor børnene så er kommet til Danmark, har de altså krav på at få deres mor til landet, og deres mor har så krav på at få sine øvrige børn til landet, og disse børn har så krav på at få deres øvrige fædre til landet, og så begynder det jo at gå stærkt.
Søren Søndergaard (EL), 2004-03-30:
Som Danmarks Naturfredningsforening påpegede i sit brev til Folketingets Europaudvalg, bilag 650, er det på flere områder gået tilbage for EU's miljøbeskyttelse, og de opfordrer til at rette op på dette. Når væksten skal op og i gang, som det blev konstateret på EU-topmødet i oktober sidste år, så anbefales det i konklusionerne, at der lægges vægt på ikke at påføre erhvervslivet øgede omkostninger, og der henvises direkte til kemikalieforslaget, der skulle komme fra Kommissionen.
Thor Pedersen (V), 2004-03-24:
Endelig fremrykker vi investeringer for ca. 4 mia. kr.: 2,5 mia. kr. på det statslige område, og så accepterer vi, at kommunerne har planlagte overskridelser på deres anlægsprogrammer på lige godt 1,3 mia. kr., således at vi over 2 år får øgede investeringer for ca. 4 mia. kr. Så har vi en indsats for kortvarigt uddannede, der er ledige, og vi har også en faglig opgradering af kortuddannede, som ikke er ledige.
Pia Gjellerup (S), 2006-05-10:
Der har vi jo lige hørt – og det var spændende, at det var hr. Eyvind Vesselbo, der skulle komme med det i sit sidste svar – en forklaring på, at når man fører miljøpolitik, og når man har miljøteknologisk udvikling, og jeg kan da føje generelle samfundsændringer og økonomiske ændringer til, så vil det jo være en anden sammenhæng, disse miljøafgifter og grønne afgifter optræder i.
Per Clausen (EL), 2009-03-26:
Sagen er jo, så vidt jeg har forstået det, at ministeren selv siger, at vi skal reducere biltrafikken, fordi vi skal øge den kollektive trafik og transporten med tog, og i den situation skal man jo ikke gennemføre ting, der både fører til bedre vilkår for togene og til bedre vilkår for bilerne, så man på den måde øger biltrafikken.
Jane Heitmann (V), 2018-11-23:
Med lovforslaget foreslår regeringen at sætte aldersgrænsen ned, så man allerede kan registrere sig som 15-årig, og på den måde får unge mennesker mulighed for at tage aktiv stilling tidligt i livet og gøre sig nogle vigtige overvejelser, som kan have stor betydning for de mennesker, som har brug for at få doneret et organ.
Knud Erik Hansen (SF), 2000-02-04:
, men det er jo langtfra det, der i virkeligheden er problemet. Reelt vil der ske det, hvis man følger forslagets intentioner - måske ikke formuleringen, for den er meget uklar - at man rent faktisk overlader det til investorerne at bestemme, hvilken udvikling der skal være, idet de i høj grad kan spille kommunerne ud mod hinanden. Det er også et spørgsmål, om forslaget i virkeligheden har interesse for detailhandelen, idet den meget ukontrollerede vækst, der ville ske, ville betyde fejlinvesteringer og i virkeligheden kunne være en trussel mod den eksisterende detailhandel.
Aage Frandsen (SF), 2001-05-02:
Så nævnes der helt konkret en handlingsplan, og det er jo godt at sige, at man skal have handlingsplaner på mange områder for ligesom at sige, at så skriver man det op, og så gør man noget for et helt felt, og så bliver der helhed i det, og så går det bare derudad.
Karl H. Bornhøft (SF), 2009-01-30:
Det er jo indiskutabelt, at en af grundene til, at det har været svært med forebyggelsen - og i den her sammenhæng må man jo sige at regeringen i hvert fald ikke har gjort så voldsomt meget ud af det - er, at det er på lang sigt, at der er kæmpestore gevinster.
Jan E. Jørgensen (V), 2015-12-04:
Jeg vil bare sige, at jeg er glad i dag og ikke mindst glad for, at det, efter at man i årevis har hamret og banket på Socialdemokraternes dør, omsider er lykkedes at få Socialdemokraterne til at indse, at reklameafgiften var en fejl, at det var en ommer, og at den aldrig burde have set dagens lys.
Lars Løkke Rasmussen (V), 2010-12-01:
Og jeg vil ikke være med til, at Danmark skal glide ned ad slisken og ud over afgrunden: at betale gæld med en ny gæld, at aflevere regningen til kommende generationer, en regning, som kommer til at give dem en kæmpe byrde, i form af at de til den tid skal gå og betale renter i stedet for at investere pengene i infrastruktur, uddannelse og sundhedssektor, og det er jo der, vi ser forskelligt på tingene.
Rune Lund (EL), 2022-05-19:
Vi står her i dag og diskuterer tre elementer fra aftalen »Danmark kan mere I«, som er en ulighedsskabende reform, som er en social skæv reform, og som er en reform, der ødelægger dagpengene for nyuddannede og nyudlærte; en reformaftale, der er indgået af partierne Socialdemokratiet, SF, Radikale og Dansk Folkeparti og tilsluttet af Kristendemokraterne.
Karina Adsbøl (DF), 2020-11-27:
Målet for os som land må være, at vi skal have en pleje og en omsorgssektor i top, som kan levere varen, og det har vi et fælles ansvar for, hvad enten man er landspolitiker, byrådspolitiker, kommunaldirektør, socialdirektør, plejehjemsleder, pårørende eller andet.
Bendt Bendtsen (KF), 2003-11-12:
Men jeg vil ikke lægge skjul på i dag, at jeg har undret mig over de bindinger, som Arla har indført over for leverandørerne, og jeg har ved tidligere spørgsmål tilkendegivet, at jeg er er parat til at se på muligheden for, at det bliver nemmere for leverandører at udtræde og også igen indtræde i andelsselskaber.
Marlene Harpsøe (DF), 2008-01-11:
Dansk Folkeparti har gennemgået det her korte lovforslag, L 37, og ændringen vedrørende § 127 a anser vi for positiv, nemlig at justitsministeren nu får adgang til at bestemme, at en person, der i Grønland er idømt en dom til anstaltsanbringelse, kan afsone sin straf i den del af landet, hvor vedkommende har bopæl.
Knud Kristensen (KF), 2009-04-02:
Det andet kan bruges, når man har et givent område, hvor en hund kan færdes med et elhalsbånd, og når hunden nærmer sig, dvs. kommer inden for en afstand af 1 m fra hegnet, så er der et lille signal, der sendes til hunden, sådan at den holder sig inden for grænserne af området.
Helge Adam Møller (KF), 2009-05-29:
Jeg kan bekræfte den oplysning, men jeg er en af dem, der har den opfattelse – det har jeg altid haft, og jeg har tre søstre og ingen brødre – at det ikke har noget specielt med køn at gøre, om man sidder i Forsvarsudvalget eller i Finansudvalget eller i andet.
Margrethe Vestager (RV), 2002-11-07:
Det forekommer helt besynderligt, at partier, som i øvrigt gør et stort nummer ud af den enkeltes frihed, og at det offentlige ikke har noget at gøre i folks private forhold, finder, at man fra kommunernes side kan skønne, i øvrigt i forhold til en række egne fastsatte kriterier, hvem man mener der har behov for en plads i dagpasningen.
Rune Lund (EL), 2016-05-19:
Og der vil vi i hvert fald gerne have noget mere sikkerhed for det, inden vi kan gå ind og nikke ja til noget, der er en skattelettelse for sommerhusejere, og som isoleret set vil have en skæv effekt i forhold til fordelingen af goder i samfundet – altså hvor man giver en skattelettelse til nogle, som i udgangspunktet har mere end andre i det her samfund, fordi det er mennesker, der er ejere af et sommerhus.
Line Barfod (EL), 2007-02-07:
Vores sociale system er jo bygget op på den måde, at vi yder social hjælp på mange forskellige måder, men samtidig har en række retssikkerhedsgarantier i form af mulighed for at klage, partshøring, skriftlig begrundelse og en lang række andre ting, som er skrevet ind i lovgivningen for at sikre retssikkerheden.
Mai Mercado (KF), 2021-05-28:
Jeg vil bare spørge, om vi kan regne med, at der allerede fra 2022 vil blive afsat midler til fødeområdet, eller om regeringen kun regner med at tage det med i regi af en sundhedsplan, som jo kan risikere ikke at skulle forhandles til efteråret eller til vinter, men først at skulle det til næste år, og at det dermed først kommer på finansloven fra 2023.
Mette Thiesen (NB), 2019-12-12:
En personlig samtale vil være et fint værktøj til at få en fornemmelse for, hvem vi står over for: Er det en ansøger, der for alvor vil Danmark og det danske fællesskab, eller er det en ansøger, der aldrig kommer til at bidrage til det danske fællesskab, hverken i ånd eller gerning?
Mai Mercado (KF), 2025-05-15:
Jeg har selv en pige, der går i 2. klasse, hvor de lige nu er ved at læse Gummi-Tarzan, og det er jo fantastisk at have den danske litteraturskat og kunne give den videre i en generation, og det at opleve hendes glæde ved at tage et værk som Gummi-Tarzan ind kan jo slet ikke på nogen måde stå i forhold til alverdens tv-programmer.
Erling Bonnesen (V), 2018-10-26:
Vi skal også huske på, at der jo ikke er flere ghettoer, der er ens, for områderne døjer med forskellige udfordringer og problemstillinger, og det er vi også fra Christiansborgs side nødt til at have for øje i vores samlede tilrettelæggelse af arbejdet og parallelsamfundsstrategien.
Lisbeth Bech-Nielsen (SF), 2023-04-18:
Jeg vil i hvert fald sige, at vi sikkert er flere, der har fået nogle mails om, at der simpelt hen er en forvirring om, hvorvidt det nye lovforslag tager højde for det, og hvis det gør, må det i hvert fald påpeges, at paragraffen er uklar i sin tekst.
Elisabeth Arnold (RV), 2000-05-25:
Nu har hr. Holger K. Nielsen flere gange brugt udtrykket et Europa i flere rum eller et Europa i flere hastigheder, og jeg er helt alvorlig, når jeg synes, det er en meget, meget farlig udvikling, hr. Holger K. Nielsen beskriver her, for er det ikke netop det, der advares så meget imod fra venstrefløjens side, når Joschka Fischer i Tyskland siger, at vi må have et kerneeuropa, som er tættere sammen end resten af Europa, som er fodslæbende? Den udvikling, vi er bange for,
Mikkel Dencker (DF), 2017-12-01:
Da man nu kunne have den forestilling, at Venstre måske var lidt ude af trit med befolkningen – det kunne jeg godt forestille mig – mener ordføreren så, at vejledende folkeafstemninger kunne være et godt middel til at afstemme forventningerne mellem befolkningen og regeringen og mellem Venstre og Folketingets flertal i EU-spørgsmål og ikke bare nøjes med at lave folkeafstemninger, når grundloven kræver det?
Morten Østergaard (RV), 2020-02-25:
Derfor vil jeg med et temaskift her sige, at jeg synes, der er et andet område, hvor der også er en risiko for det samme, og det er jo, at der er rejst et enormt håb om og en forventning til, at vi i forhold til den grønne omstilling nu for alvor sætter fart i det.
Morten Homann (SF), 2007-02-06:
For som sagt tilkendegav hr. Walter Christophersen for ikke engang et år siden, den 24. maj 2006 i Jyllands-Posten, i et fælles oplæg med Det Radikale Venstre, at man ønskede at øremærke 500 mio. kr. til det her projekt.
Flemming Møller Mortensen (S), 2015-02-05:
Se, en saglig debat og en drøftelse af forholdene om rigsfællesskabet her i Folketingssalen, hvad enten det er forhold i en enkelt del af rigsfællesskabet eller samlet set, er nødvendigt og meget gunstigt, og det har vi i dag i forbindelse med en forespørgselsdebat.
Laura Lindahl (LA), 2019-03-19:
Så der har man jo valgt at indrette sig på en lidt anden måde end det traditionelle, og det betyder jo, at de der meget rigide regler om, hvornår man skal rykke, altså bliver sværere at kunne leve op til, hvis man har taget sig den frihed lokalt at prøve at indrette sig på en alternativ måde.
Per Clausen (EL), 2009-02-20:
Jeg vil bare spørge hr. Kim Christiansen, om han ikke mener, at hvis det nu er sådan, at vi er enige om, at der skal fokuseres massivt på forbedring af den kollektive trafik, massivt på udvikling af skinner og togdrift i Danmark særlig i de områder, hvor der er et stort transportbehov, ville det så ikke være fornuftigt at sige, at vi, hver eneste gang der kommer et forslag om, at vi skal lave en motorvej ekstra, fordi der er et trængselsproblem, går ind og undersøger, om der ikke kunne være en alternativ mulighed, en alternativ løsning, som kunne gøre, at vi kunne løse det her trængselsproblem uden at lægge mere asfalt hen over Nordsjælland og København.
Peter Skaarup (DF), 2015-05-13:
Fakta er jo, at regeringen med statsministeren i spidsen har givet offentligheden forkerte oplysninger om, hvad der foregik i forbindelse med terrorangrebet, og det vel at mærke om et meget, meget centralt spørgsmål, nemlig om beskyttelsen af det jødiske samfund, som der har været talrige henvendelser til regeringen om op igennem 2014 og senere også i 2015 efter angrebet på Charlie Hebdo.
Bent Bøgsted (DF), 2008-04-11:
I forbindelse med renteafkast, der er fremkommet ved forrentningen af feriepenge og forrentning af uhævede feriepenge, er reglerne i dag, at hvis beløbet for dem, der ikke har hævet feriepengene, udgør under 1.500 kr., så bliver det automatisk sendt til lønmodtageren.
Anne Baastrup (SF), 2006-12-14:
Så har vi også fået at vide af sundhedsministeren, at det i virkeligheden er vores alle sammens skyld i Sundhedsudvalget, at vi ikke har været klar over, at der var problemer, og at vi ikke har været klar over, at der var folk, der ikke blev henvist til udlandet eller alternativ behandling, således som behandlingsgarantien, eller hvad vi nu kalder den, forlangte.
Sonja Albrink (CD), 2000-03-01:
Vi har derimod et lille håb om, at et maskeringsforbud vil afholde enkelte af de personer, som befinder sig i periferien af de mest ustyrlige uromagere, som står bag urolighederne, fra at deltage, og vi har også en begrundet tro på, at et maskeringsforbud vil lette politiets arbejde.
Kirsten Normann Andersen (SF), 2023-11-10:
Jeg var derfor utrolig glad for den aftale, vi fik lavet, om, at børn med diabetes kunne få en sensorbaseret glukosemåler, og det giver ingen mening, at den form for teknologi ikke skal komme alle andre diabetikere til gavn, for der er både en samfundsøkonomisk og en menneskelig gevinst ved at udbrede teknologiske løsninger, som kan forebygge alvorlig og dyr sygdom og derved også frigøre ressourcer til sundhedsvæsenet.
Leila Stockmarr (EL), 2025-02-18:
Gør det ikke indtryk på ministeren, at der, til trods for hvad DMI siger, alligevel er så mange, der fastholder, at vi faktisk ser ind i et muligt pludseligt kollaps, som vi ikke har en handlingsplan for, fordi vi opererer efter et meget mere langsigtet scenarie, fordi det er det, DMI og IPCC fastholder?
Frank Aaen (EL), 2010-05-20:
Jeg vil selvfølgelig gerne vide, hvor meget A.P. Møller giver til Dansk Folkeparti, det synes jeg er interessant for vælgerne at vide, men det er endnu mere vigtigt at få at vide, hvem der giver 31 millioner til Det Konservative Folkeparti.
Kamal Qureshi (SF), 2006-01-24:
I udlandet har man jo netop ved at kigge på de meget alvorligt syge akutte patienter prøvet at systematisere det på en måde, sådan at man lavede nogle forsøgsprotokoller og prøvede at finde ud af, hvordan man behandler de her meget, meget alvorligt syge patienter, sådan at overlevelsesandelen bliver højere, selv om overlevelsesandelen jo som udgangspunkt er meget lav for de her meget alvorligt syge patienter.
Dennis Flydtkjær (DD), 2023-09-07:
For hvis man bare tager fem ting, der ligger i finanslovsforslaget, så er der bredbåndspuljen, der bliver beskåret med 50 pct.; puljen til landsbyfornyelse bliver beskåret for andet år i træk, denne gang ned til 80 mio. kr.; der bliver sagt, at man vil give 100 mio. kr. til kollektiv transport i landdistrikterne, men samtidig tager man 125 mio. kr. fra aftalen om bedre kollektiv transport, man skærer altså mere, end man giver; tilskuddet til almene boliger på øer og i økommunerne falder helt bort; og så er der udkantstilskuddet til almene gymnasier, som bliver beskåret, så det svarer til 500.000 kr. mindre pr. gymnasie, bl.a. to i hr. Torsten Schack Pedersens egen valgkreds.
Ulla Tørnæs (V), 2020-11-12:
Er de danske politibetjente i stedet stødt på personen kl. 16.10, lad os f.eks. sige i forbindelse med et kontroltjek ved den danske grænse, skal de ringe til en medarbejder i Rigspolitiets afdeling for international kommunikation, som via SIENA-systemet , et mailsystem, kontakter hovedkontoret i Haag.
Pernille Vermund (LA), 2024-11-19:
Eller skal vi sikre en fremtid, hvor iværksætteri, innovation og kreativitet ligger så dybt i vores kultur, at vi danskere som David mod Goliat tager kampen op mod de store og trodser tidens tendens til protektionisme og planøkonomi, fordi friheden, virkelysten og initiativrigdommen bor dybt i vores kultur?
Merete Riisager (LA), 2013-12-17:
Det er altså en undervisningsminister, som udtaler sig om en reform, som vil ændre samtlige folkeskoler i Danmark; som vil tage SFO-tiden og lægge den ind midt i undervisningen; som vil indsætte pædagoger som undervisere, og som vil fratage rigtig mange danske børn en stor del af deres fritid.
Liselott Blixt (DF), 2018-04-19:
Det undrer mig sådan set også, at det nu kun er på sundhedsområdet, men jeg er glad for, at der nu er et flertal, men som jeg også sagde tidligere, vil vi selvfølgelig også gå undtagelserne igennem, for hvis vi læser det her, er det lige før, vi kan undtage de fleste.
Sophie Hæstorp Andersen (S), 2024-11-22:
Derfor er det også rigtig vigtigt, når det kommer til sager om behandling og barnets lov, at vi reagerer, hvis det er sådan, at der er behov enten for, at vi tydeliggør loven, eller for, at vi står vagt om nogle af de elementer, der er kommet ind, bl.a. om, at børnene skal høres i rigtig mange tilfælde, hvor man er i tvivl om, hvilken indsats det er, man skal iværksætte.
Keld Albrechtsen (EL), 2000-11-01:
For hvis det nu viser sig, at et meget stort flertal af befolkningen og dem, som bliver valgt i Kosova, ikke ønsker at være med i en fælles republik, forbundsstat eller føderation, hvad man vil kalde det, sammen med Serbien, så ligger jo heri kimen til en blokering for løsning af problemet, og jeg synes, det vil være klogt, om man gør sig klart, at det må altså nødvendigvis være en ordning, som vil kunne vedtages af et flertal af befolkningen i Kosova.
Ole M. Nielsen (KRF), 1999-11-18:
Derfor kan jeg faktisk ikke forstå, hvorfor hjemmeservicefirmaer ikke må have lov til at fortsætte op af glasfladerne, i hvert fald indvendig, og hvis det tilfældigvis er vinduer, der kan vippes rundt, hvad nogle jo kan, bliver det altså lidt svært, kan jeg godt se.
Anders Samuelsen (RV), 1999-03-23:
Jeg skal ikke gå ind i alle lovforslagets enkeltdele, men blot fremhæve nogle af de væsentligste hovedpunkter, som Det Radikale Venstre især lægger vægt på. For det første giver lovændringen præcise regler for, hvordan psykisk handicappede må, kan og skal behandles rundt
Sikandar Siddique (ALT), 2020-01-10:
Når ordføreren meget klart og tydeligt påpeger, at det for Venstre og for ordføreren selv er et svært spørgsmål, et spørgsmål om frihed, rettigheder og i forhold til politiets værktøjer, kunne man så som det mindste ikke sige ja til, at vi bare evaluerer det og ser, hvor vigtigt det her værktøj er, hvilken effekt det har, og hvordan det står i forhold til rettigheder?
Anne Grete Holmsgaard (SF), 2008-10-22:
Når jeg siger, at landene er på vej på flugt - nogle af dem i hvert tilfælde, heldigvis ikke alle - handler det jo om, at nogle af landene bruger den finansielle krise til at sige, at nu må vi så klare økonomien først, og så kan det der med klimaet komme bagefter.
Peter Skaarup (DF), 2001-10-25:
Og specielt når der er tale om så mange mennesker, som der er tale om her, kan det føre til alvorlige konsekvenser. Det, vi skal huske på, og det, der er forskellen mellem problemer med jødiske gravpladser og muslimske, er jo, at det ikke giver anledning til nogen problemer med jødiske gravpladser, fordi antallet af jøder i Danmark er så relativt begrænset. Men det kan give anledning til problemer, når der er så mange mennesker, som der her er tale om.
Andreas Steenberg (RV), 2016-04-27:
Det er jo især de to regioner her på Sjælland, Region Hovedstaden og Region Sjælland, som har rigtig mange kilometer jernbane, og jeg kan godt forstå, at man sidder på Sjælland og siger: Nå, der er så nogle jernbaner i Sønderjylland, Nordvestjylland og Nordjylland, som er statslige, og som kører ud i landdistrikterne; dem har man investeret i; dem har man løftet.
Helle Sjelle (KF), 2012-10-25:
Efter De Konservatives opfattelse er et stærkt og konkurrencedygtigt erhvervsliv simpelt hen grundlaget for vores velfærdssamfund, men for at erhvervslivet kan skabe vækst, velstand og arbejdspladser, kræver det også, at der er nogle rigtig gode rammevilkår, og det her forslag, som vi behandler her i dag, er et af de forslag, der gerne skulle være med til at sikre det.
Carsten Bach (LA), 2025-12-05:
Jeg vil høre, om ordføreren anerkender det, som i øvrigt er bredt anerkendt blandt militæreksperter og andre, der følger krigen i Ukraine tæt, nemlig at den umiddelbart hurtigste, letteste og mest effektive måde at øge kampkraften i Ukraine på – og i øvrigt også øge afskrækkelses- og kampkraften i det danske forsvar – vil være at kunne opbygge lagre af og i Ukraines tilfælde også anvende klyngeammunition og personelminer.
Jacob Jensen (V), 2023-02-28:
Men da vi også i vores regeringsprogram har, kan man sige, den tilgang til tingene, at når noget bliver hastebehandlet, er udgangspunktet, at vi også laver en solnedgangsklausul på 6 måneder, så var der netop en solnedgangsklausul i det nævnte lovforslag.
Anne Baastrup (SF), 2006-06-02:
Nu sker der desværre det på grund af skattestoppet og på grund af udligningsreformen m.v., at de kommuner bliver nødt til at spare, således at alle de tilbud gradvis forsvinder med den konsekvens, at det, som vi gerne vil have, nemlig at alle børn får mulighed for at lære at læse, skrive og regne, og at alle børn får mulighed for at kunne gennemføre en ungdomsuddannelse, forsvinder, på trods af at man har 10 års erfaringer med, hvad det er, der nytter noget.
Pia Christmas-Møller (UFG), 2010-06-03:
Alle synes også, det er klogt at satse på, at kommende erhvervsarealer, boliger og nye storsygehuse kommer til at ligge tæt på god offentlig transport og effektive transportsystemer i det hele taget, ikke bare af hensyn til borgernes tid, men nok så meget af hensyn til miljøet.
Dennis Flydtkjær (DF), 2021-03-11:
Senest er momskarruselsvindelen blevet afdækket i Jyllands-Posten og Information, og jeg tror, vi alle sammen kan blive en smule forarget over, at de her folk helt bevidst snyder for at undgå at betale den skat, de skal – penge, som så ikke kan gå til at sætte skatten ned, hvis det er det, man vil, eller bruge dem på ældre eller på børn, eller hvad der nu kan være godt.
Jane Heitmann (V), 2018-10-09:
Det generelle tilskud er det tilskud, som de fleste af os kender fra almindelige medicinkøb på apoteket, mens det generelt klausulerede tilskud kan opnås af en patient, når lægemidlet ordineres til en behandling af bestemte sygdomme eller en nærmere afgrænset patientgruppe og lægen på ordinationen har tilkendegivet, at patienten opfylder tilskudsklausulen.
Jørn Jespersen (SF), 2000-04-12:
Jeg synes også, det er rimeligt at sige, at hvis en virksomhed er så stor og stærk, at den har opnået en dominerende stilling på et givet marked, så har den også påtaget sig en forpligtelse til i et vist omfang, måske ikke med en fuld omvendt bevisbyrde, men i et vist omfang at løfte en del af bevisbyrden for at sikre, at vi får en reel afgørelse, f.eks. ved at skulle redegøre for, hvordan rabatsystemer er skruet sammen, at kunne dokumentere, at rabatsystemer ikke er indrettet specielt til at holde konkurrenter ude fra markedet, men at der er en vis rimelighed og logik i rabatsystemerne, og at de dermed ikke er et misbrug af stilling, Så alt i alt vi er positive over for, at der er kommet et lovforslag.
Hans Kristian Skibby (DF), 2006-05-18:
Vi må bare konstatere, at lige meget, hvad man gjorde fra verdenssamfundets side for at sikre civilbefolkningen i Irak og også sikre stabiliteten i hele Mellemøsten, hvor Saddam Hussein jo var en eksponent for alt, hvad der ikke var stabiliserende, var han uimodtagelig.